
Előterjesztés Zalakaros Város Önkormányzata Képviselőtestülete 2022. május 26-án tartandó ülésére
Tárgy: A Zalakarosi Óvoda és Bölcsőde óvodai intézményegységében indítható óvodai
             csoportok számának meghatározása
Előterjesztést készítette: Torma László aljegyző
Tisztelt Képviselőtestület!

A Képviselőtestület 36/2022. (III.10.) számú határozata alapján az óvodai beiratkozás 2022. április 26-27. között lezajlott. A határozat alapján a bölcsődei beiratkozás, igényfelmérés is ebben az időpontban történt meg.
Az intézmény vezetője tájékoztatta a fenntartó önkormányzatot az óvodai beiratkozás, bölcsődei igényfelmérés eredményéről.

1. A Zalakarosi Óvoda és Bölcsőde óvodai intézményegységében indítható óvodai csoportok számának meghatározása 

A nemzeti köznevelésről szóló 2011. évi CXC. törvény (továbbiakban: köznevelési törvény) 83. § (2) d.) pontja alapján a fenntartó meghatározza az adott nevelési évben indítható óvodai csoportok számát, valamint a törvény 4. melléklete meghatározza a maximális csoportlétszámokat.
A Zalakarosi Óvoda és Bölcsőde adatszolgáltatása alapján a beiratkozási adatok alapján 3 csoport indítása indokolt.
A jelenlegi gyermeklétszám 81 fő
Tankötelezettség teljesítését megkezdi: 26 fő (Tankötelezettség alól felmentést kapott: 6 fő)
A beíratott gyermekek száma: 17 fő (ebből 10 fő bölcsődéből)
· ebből előfelvételis gyermekek: 2 fő- januári illetve áprilisi kezdéssel
Várhatóan 2 fő elköltözik a szülő jelzése alapján
Szeptemberi induló gyermeklétszám: 68 fő

Ebből látható, hogy az óvoda várható teljes létszáma a jelenlegi információink alapján nem éri el az óvodába felvehető maximális gyermeklétszámot (3 csoport x 25 fő, azaz 75 fő).


2. Bölcsődei igényfelmérésről tájékoztatás

A Zalakarosi Óvoda és Bölcsőde intézményvezetője az előterjesztéshez csatolt levelében tájékoztatatta a fenntartót, hogy megtörtént a bölcsődei igényfelmérés a 2022/23-as nevelési évre.
Az intézményvezető tájékoztatása alapján a bölcsődében szeptembertől várható gyermeklétszám a következő:
A bölcsőde jelenlegi gyermeklétszáma: 26 fő
Felmentést kapott az óvodai nevelés megkezdése alól: 2 fő
Szeptembertől óvodás: 13 fő 
Bölcsődében maradó gyermekek száma: 13 fő 
Igényfelmérés alapján jelentkezők száma: 10 fő- valamennyi kisgyermek szeptembertől jönne, a beszoktatás folyamatos lesz

Az a létszámadatokból látható, hogy a jelentkező igények kielégítésére a 2 bölcsődei csoport elégséges. 


Határozati javaslat:


Zalakaros Város Önkormányzat Képviselőtestülete a Zalakarosi Óvoda és Bölcsőde óvodai intézményegységében a 2022/23-as nevelési évben az indítható csoportok számát 3 óvodai csoportban határozza meg.

Határidő: 2022. május 31.
Felelős: Novák Ferenc polgármester
Operatív felelős: Torma László aljegyző
                            Baloghné Fábos Éva Zalakarosi Óvoda és Bölcsőde intézményvezető



	
Zalakaros, 2022. május 9.
      Novák Ferenc
                                                                                          polgármester




Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára a Zalakarosi Óvoda és Bölcsőde óvodai intézményegységében indítható óvodai csoportok számának meghatározása napirend kapcsán az előterjesztés szerinti határozati javaslat elfogadását.

